stanford-oval/wikipedia huggingface dataset:
Frenchtownin taistelu

Frenchtownin taistelu tai Raisinjoen taistelu oli kaksi yhteenottoa brittien, intiaanien ja amerikkalaisten välillä nykyisessä Michiganissa Yhdysvalloissa vuoden 1812 sodan aikana 18. ja 22. tammikuuta 1813. Amerikkalaiset kärsivät tappion ja brittien puolella taistelleet intiaanit surmasivat joukon antautuneita.
Tausta

Vuoden 1812 sodan sytyttyä Yhdysvallat oli menettänyt Fort Detroitin hallinnan briteille kesällä 1812. Fort Detroitia hallitsevat britit pystyivät näin estämään amerikkalaisten hyökkäyksen kohti Ylä-Kanadaa Michiganin suunnalta. Amerikkalaiset päättivätkin yrittää vallata Fort Detroitin takaisin. Presidentti James Madison nimitti Luoteisterritorion armeijan komentajaksi kenraali William Henry Harrisonin. Harrison jakoi joukkonsa kahtia. Toisen osaston johtoon hän nimesi prikaatinkenraali James Winchesterin ja amerikkalaiset alkoivat valmistella talvihyökkäystä brittejä vastaan.
Taistelu > Ensimmäinen taistelu

Winchester johti joukkonsa Maumeejoen varrelle. Komennossaan hänellä oli noin 2 000 sotilasta, mutta suurin osa miehistä oli huonosti varustettuja kentuckylaisista vakinaisia ja vapaaehtoisista sotilaita. Maumeejoella Winchester sai kuulla brittien ja näiden intiaaniliittolaisten hyökkäävän Frenchtowin asutusta vastaan. Winchester päätti määräystensä vastaisesti lähettää 900:n miehen osaston Frenchtownin avuksi. Joukkoa komensi eversti William Lewis. 18. tammikuuta 1813 amerikkalaisten onnistui hyökätä yli jäätyneen Raisinjoen ja ajaa britit ja intiaanit tiehensä. Ensimmäinen taistelu päättyi näin amerikkalaisten voittoon. Harrison ilahtui lopulta uutisesta, mutta nyt hän odotti myös uutta hyökkäystä Frenchtownia vatsaan. Amerikkalaisjoukkoja pidettiin liian pieninä Frenchtonin hallitsemiseksi, joten Harrison päätti lähettää paikalle vahvistuksia kapteeni Nathaniel Hartin johdolla. Hartin käskynä oli puolustaa Frenchtownia hinnalla millä hyvänsä.
Taistelu > Toinen taistelu

Frenchtownissa Winchester uskoi, että brittien ja intiaanien paluuseen menisi vielä pitemmän aikaa. Hart huomasi saapuessaan amerikkalaisten puolustusvalmistelujen surkean kunnon. Tällä välin brittien komentaja Detroitissa eversti Henry Procter oli kuullut tappiosta Frenchtownilla ja kokosi yhteen 600 brittisotilasta Frenchtownin valtaamiseksi. Näiden mukana oli 800 päällikköjen Roundhead ja Walk-in-the-Waterin intiaanisoturia. Joukot saapuivat kahdeksan kilometrin päähän Frenchtownista 21. tammikuuta.
Britit ja intiaanit aloittivat hyökkäyksensä aamulla 22. tammikuuta. Hyökkäys avattiin tykkitulella, mikä herätti vielä tuolloin nukkuneet amerikkalaisjoukot ja pilasi yllätysedun. Amerikkalaiset kuitenkin piiritettiin. Intiaanit katkaisivat pakoreitin pohjoiseen. 700 amerikkalaista puolustajaa jäivät hyökkääjien alle. Winchester otettiin vangiksi. Kentuckylaiset sotilaat tekivät vastarintaa lähes viimeiseen saakka, kunnes majuri George Madisonin onnistui taivutella heidät viimein antautumaan.
Seuraukset

Taistelun päätyttyä humallassa olleet intiaanisotilaat surmasivat 30 amerikkalaista sotilasta, joista monet olivat haavoittuneet taistelussa. Taisteluun onkin joskus viitattu myös Raisinjoen verilöylynä. Amerikkalaisten tappiot olivat yhteensä noin 400 kaatunutta ja 500 vankia. Vain muutamien amerikkalaisten onnistui paeta taistelupaikalta. Harrison joutui hylkäämään Maumeejoen ja harkitsemaan uudelleen strategiaansa. Myöhemmin hän rakennutti Fort Meigsin tukikohdakseen tulevia hyökkäyksiä varten.
Frenchtownin sijainti.
Gorgoneion

Puinen gorgoneion talon ovessa suojaamassa ei-tervetulleilta vierailta, Thomas Regnaudin (noin 1660).
Gorgoneion (m.kreik. Γοργόνειον) oli alun perin antiikin Kreikassa pahan karkottamiseen käytetty symboli. Symboli esittää gorgon päätä. Se liitettiin Zeukseen ja Atheneen, joiden molempien sanotaan käyttäneen symbolia. Se oli suosittu myös kuninkaallisissa aigiksissa ja se on nähtävissä muun muassa Aleksanteri-mosaiikissa.
Homeros viittaa gorgoihin neljästi. Jokaisella kerralla hän mainitsee vain pään, mutta ei mitään hahmon ruumiista. Jane Ellen Harrison huomauttaa, että ”Meduusa on pää, ei mitään muuta... naamio, johon ruumis liitettiin jälkikäteen”. Viidennelle vuosisadalle eaa. saakka pää oli hyvin ruma, ja siihen oli piirretty ulostyöntyvä kieli, torahampaat, korkeat poskipäät, silmät tuijottivat katsojaan ja käärmeitä kiemurteli pään ympärillä.
Suoraan eteenpäin suuntautuva katse oli hyvin harvinainen antiikin Kreikan taiteessa. Joissain tapauksissa hahmolle piirrettiin parta, joka antoi sille hieman Dionysosta muistuttavan ulkoasun orgastisena jumalana.
Myöhemmältä ajalta säilyneet hahmot ovat huomattavasti vähemmän groteskeja. Hahmo oli menettänyt torahampaansa ja käärmeet olivat muuttuneet tyylitellyimmiksi. Hellenistiseltä ajalta säilyneessä marmoripatsaassa Medusa Rondanini gorgo on kehittynyt kauniiksi naiseksi.
Käyttö

Gorgoneion esiintyy ensimmäisen kerran kreikkalaisessa taiteessa 8. vuosisadan alussa eaa. Yksi varhaisimmista säilyneistä hahmoista on elektrumkolikossa, joka löydettiin Pariumin kaupungin kaivauksissa. Myös Tirynsistä on löydetty samalta ajalta olevia hahmoja. Knossoksen palatsista on löydetty 1500-luvulta eaa. oleva, Gorgoneionia muistuttava hahmo. Marija Gimbutasin mukaan gorgoneionin historia ulottuu vähintään 6000-luvulle eaa.
Kuudennella vuosisadalla gorgoneionit olivat hyvin yleisiä kreikkalaisissa temppeleissä, erityisesti Korintissa ja sen ympäristössä. Sisiliassa gorgoneioneita on kuvattu päätykolmioihin. Noin 500 eaa. niiden käyttö temppeleissä päättyi, mutta vielä seuraavalla vuosisadalla niitä käytettiin pienemmissä rakennuksissa.
Temppeleiden lisäksi hahmo esiintyi vaatteissa, astioissa, aseissa ja rahoissa eri puolilla Välimerta. Rahoja, joissa gorgot esiintyivät, lyötiin 37 kaupungissa. Mosaiikkilattioissa Gorgoneion oli yleensä kynnyksen lähellä ikään kuin suojelemassa tunkeilijoilta.
Hahmo säilyi suosittuna myös kristinuskon aikana, erityisesti Bysantin valtakunnassa ja sen käyttö elpyi Italian renessanssin myötä. Viime aikoina Gianni Versace on käyttänyt hahmoa logona.
Alkuperä

Gimbutasin mukaan gorgoneion edusti Äitijumalatar-kultin ”dynaamisen elinvoimaan” liittyviä elementtejä. Hän määritteli gorgoneionin eurooppalaiseksi hahmoksi. Jane Ellen Harrison taas katsoo, että useissa primitiivisissä kulttuureissa on käytetty samankaltaisia hahmoja pelottelemalla estämään kantajaa tekemästä pahoja asioita.
Käännös suomeksi
Gillian Hills

| Gillian Hills |
| --- | --- |
 Gillian Hills vuoden 1971 elokuvan Kellopeliappelsiini trailerissa.
Henkilötiedot
Syntynyt: 5. kesäkuuta 1944 (ikä 80) Kairo, Egyptin kuningaskunta
Ammatti:  näyttelijä, laulaja
Puoliso:  Stewart Young
Muut tiedot
Aktiivisena:  1959–1974
Aiheesta muualla
Kotisivu
Gillian Hills (s. 5. kesäkuuta 1944 Kairo, Egyptin kuningaskunta) on brittiläinen näyttelijä ja laulaja. Hän sai aluksi kuuluisuutta teini-ikäisenä esiintyessään brittielokuvissa Paha tyttö (1960) ja Blow-Up – erään suudelman jälkeen (1966). Hän asui Ranskassa useiden vuosien ajan, jossa hän aloitti laulajanuran ja esiintyi lukuisissa ranskalaiselokuvissa.
Filmografia > Elokuvat

Vaarallisia suhteita (1959)
Paha tyttö (1960)
Pikku pariisittaret (1962)
Die goldene Göttin vom Rio Beni (1964)
Lana – alastomien kuningatar (1964)
Blow-Up – erään suudelman jälkeen (1966)
Inadmissible Evidence (1968)
Three (1969)
Eros (1970)
La faute de l’abbé Mouret (1970)
Kellopeliappelsiini (1971)
Paholaisen vallassa (1972)
Il mio nome è Scopone e faccio sempre cappotto (1974)
La muerte llama a las 10 (1974)
Filmografia > Televisiosarjat

The Owl Service (1969–1970)
Kahden kerroksen väkeä (1971)
Casanova (1971)
Diskografia > EP-levyt ja singlet

Cha cha Stop (Barclay Records, 1960)
”Près de la cascade” (Barclay, 1960)
Si tu veux que je te dise (Barclay, 1960)
”Cou-couche panier” (Barclay, 1960)
Spécialisation (Barclay, 1960)
Ma Première Cigarette (Barclay, 1960)
Jean-Lou (Barclay, 1961)
”Tu peux” (Barclay, 1961)
Zou bisou bisou (Barclay, 1961)
En dansant le twist (Barclay, 1962)
Musique du film Les Parisiennes (Barclay, 1962)
Tu mens (Barclay, 1963)
Qui a su (Barclay, 1965)
Rien n’est changé (AZ Records, 1965)
”Look at them” (Vogue Records, 1965)
Gorgonzola Flow

| Gorgonzola Flow Jumal x10 Lavis |
| --- | --- | --- |

Studioalbumin tiedot
 Julkaistu: 2008
 Formaatti: CD
 Tuottaja(t): Jumal x10 Lavis Hellä Paska
 Tyylilaji: hip hop, rap
 Kesto: 44.07
 Levy-yhtiö: Yellowmic
Listasijoitukset
 1. (The Funkiest)
Laviksen muut julkaisut
| Lyrikaalinen Bagebooli 2006 | Gorgonzola Flow 2008 | Mancini Beat Machine 2008 |
Gorgonzola Flow on rap-artisti Laviksen albumi, joka julkaistiin vuonna 2008 levymerkillä Yellowmic. Lavis julkaisi albumin Jumal x10 Lavis -nimellä. Albumin on tuottanut, nauhoittanut ja miksannut Jumal x10 Lavis ja masteroinut Hellä Paska.
Taustaa

Gorgonzola Flow on yksi Laviksen myydyimpiä levyjä. Se ylsi ensimmäisen myyntikuukautensa aikana The Funkiestin kuukauden myydyimpien levyjen kärkeen.[lähde? ] Albumin kappaleista "Pillu" ja "Texas Sex Ranger" on julkaistu musiikkivideot.
Kappaleet

Intro – 1.39
Pillu – 3.45
Pippeli – 3.50
Skamana plastiikkakirurgi – 3.48
Gorgonzola Flow – 3.23
Chubby Chaserz Anthem – 4.17
Tanssitaan Helvetis – 4.12
Kultainen perse – 4.13 (mukana Eino Antiwäkki)
Texas Sex Ranger – 3.50 (mukana Eino Antiwäkki)
Tanssiva Babamef – 4.10
Jeti=Ufo – 4.14
The Man – 2.51
Reologia

Reologia on oppi materiaalien, tyypillisesti fluidien, muodonmuutoksista ja virtauksista. Se sisältää mm. kaasujen, nesteiden, polymeerien, geelien, bitumin, ja elintarvikkeiden viskoelastisten ominaisuuksien tutkimisen reologisilla mittauksilla. Mittauksilla saadaan tietoa esimerkiksi fluidien juoksevuusominaisuuksista, jotka vaikuttavat aineiden käyttäytymiseen prosessissa silloin, kun niitä siirretään tai sekoitetaan. Materiaalien reologinen käyttäytyminen riippuu yleensä niiden koostumuksesta ja mikrorakenteesta, sekä ulkoisista olosuhteista kuten lämpötilasta ja paineesta.
Koska newtonilaisten fluidien viskositeetti on vakiolämpötilassa ja -paineessa riippumaton leikkausnopeudesta, eivät ne tuota suuria ongelmia prosessilaitteiden ja putkistojen suunnittelussa. Ei-newtonilaiset virtausominaisuudet ovat kuitenkin usein toivottavia, kun prosessoitavien aineiden halutaan käyttäytyvän esimerkiksi leikkausohenevasti. Ei-newtonilaisten fluidien käyttäytyminen prosessilaitteissa ja putkistoissa on huomioitava, koska fluidien käytös vaikuttaa huomattavasti lämmön- ja aineensiirtoon. Erityistä huomiota tulee kiinnittää sopivien sekoitussysteemien ja pumppujen valintaan. Virtausominaisuuksia kuvataan reogrammeilla, joissa leikkausjännitys tai viskositeetti esitetään leikkausnopeuden funktiona. Viskositeettia ja sen leikkausnopeusriippuvuutta voidaan mitata rotaatiomittauksin reometreillä ja viskometreillä. Oskillaatiomittausten avulla voidaan vastaavasti mitata materiaalien viskoelastisten ominaisuuksien riippuvuutta esimerkiksi kulmataajuudesta (kuormitusajasta) ja oskillaatioamplitudista (muodonmuutoksen suuruudesta). Tällaisilla mittauksilla saadaan tyypillisesti tietoa mm. materiaalien jäykkyydestä ja elastisuudesta erilaisissa olosuhteissa ja erilaisten kuormitusten alaisena.
Reologiaa hyödynnetään yleisesti sekä tieteellisessä tutkimuksessa että teollisessa laadunvalvonnassa ja tuotekehityksessä.
Reo (täsmennyssivu)

Reo voi tarkoittaa:
Réo, kaupunki Burkina Fasossa
Reo, kylä Pihtlan kunnassa Virossa
REO, yhdysvaltalainen autoja valmistava yritys
REO Speedwagon, yhdysvaltalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reo”, voi hakea sivunnimihaulla, laajalla sivunnimihaulla tai tekstihaulla.
Gil

Gil voi tarkoittaa seuraavia:
Gil, israelilainen puolue
Gil Vicente FC, portugalilainen jalkapalloseura
San Gil, kunta Kolumbiassa
Gil, kuvitteellinen rahayksikkö Final Fantasy -pelisarjassa.
Gil-nimisiä henkilöitä > Gil sukunimenä

A. J. Gil (s. 1984), yhdysvaltalainen American Idol -laulaja
Álvaro Gil-Robles (s. 1944), espanjalainen juristi ja ihmisoikeusaktivisti
Ariadna Gil (s. 1969), espanjalainen näyttelijä
Carles Gil (s. 1992), espanjalainen jalkapalloilija
Edgar de Jesús Garcia Gil (s. 1946), kolumbialainen katolinen piispa
Emilio Portes Gil (1890–1978), meksikolainen suurlähettiläs, poliitikko ja Meksikon presidentti 1928–1930
Enrique Gil (s. 1992), filippiiniläinen näyttelijä, tanssija ja malli
Enrique Gil y Carrasco (1815–1846), espanjalainen kirjailija
Francisco Clavel Gil (s. 1935), meksikolainen katolinen piispa
Francisco Gil Hellín (s. 1940), espanjalainen katolinen arkkipiispa
Frederico Gil (s. 1985), portugalilainen tennispelaaja
Gilberto Gil (s. 1942), brasilialainen muusikko ja poliitikko
Goa Gil (1951–2023), yhdysvaltalainen sadhu-askeetikko, muusikko ja tanssimusiikkitapahtumien järjestäjä
Gus Gil (s. 1939), venezuelalainen baseballpelaaja
Jeronimo Gil (s. 1971), venezuelalainen näyttelijä
Jesús Gil (1933–2004), espanjalainen liikemies, poliitikko ja urheiluvaikuttaja
José Luis Gil (s. 1957), espanjalainen näyttelijä
José María Gil-Robles (s. 1935), espanjalainen poliitikko
José María Gil-Robles (1898–1980), espanjalainen poliitikko
Julián Gil (s. 1970), argentiinalainen näyttelijä, malli ja televisiojuontaja
Koldo Gil (s. 1978), espanjalainen pyöräilijä
Leopoldo López Gil (s. 1944), espanjalainen poliitikko ja europarlamentaarikko
Patricio Gabarrón Gil, Patric (s. 1993), espanjalainen jalkapalloilija
Vincent Gil (1939–2022), australialainen näyttelijä
Gil Young-Ah (s. 1970), eteläkorealainen sulkapalloilija ja olympiavoittaja
Gil-nimisiä henkilöitä > Gil etunimenä

Gil Álvarez de Albornoz (1310–1367), espanjalainen kardinaali
Gil Birmingham (s. 1966), yhdysvaltalainen näyttelijä
Gil da Cruz Trinidade (s. 1982), itätimorilainen kestävyysjuoksija
Gil Eanes (s. 1395), portugalilainen tutkimusmatkailija
Gil Elvgren (1914–1980), yhdysvaltalainen pin-up-taiteilija
Gil Evans (1912–1988), yhdysvaltalainen jazzmuusikko
Gil de Ferran (1967–2023), brasilialainen rata-autoilija
Gil Fronsdal (s. 1954), norjalainen buddhalainen opettaja, kirjailija ja tutkija
Gil Gerard (s. 1943), yhdysvaltalainen näyttelijä
Gil González Dávila (n. 1480–1526), espanjalainen konkistadori
Gil Fronsdal (s. 1954), norjalais-yhdysvaltalainen buddhalainen opettaja, kirjailija ja tutkija
Virgilio ”Gil” Hilario (1929–1975), filippiiniläinen liikemies, Armi Kuuselan puoliso
Gil Hodges (1924–1972), yhdysvaltalainen baseballpelaaja ja -valmentaja
Gil Kane (1926–2000), yhdysvaltalainen sarjakuvataiteilija
Gil McDougald (1928–2010), yhdysvaltalainen baseballpelaaja
Gil Melle (1931–2004), yhdysvaltalainen jazz-saksofonisti, säveltäjä ja kuvataiteilija
Gil Merrick (1922–2010), englantilainen jalkapalloilija ja jalkapallovalmentaja
Gil Antônio Moreira (s. 1950), brasilialainen katolinen arkkipiispa
Gil Ofarim (s. 1982), saksalainen laulaja, lauluntekijä ja näyttelijä
Gil Scott-Heron (1949–2011), yhdysvaltalainen runoilija ja muusikko
Gil Semedo (s. 1974), kapverdeläinen muusikko
Gil Shaham (s. 1971), israelilainen viulisti
Gil Stratton (1922–2008), yhdysvaltalainen näyttelijä
Gil Vicente (1465–1536), portugalilainen näytelmäkirjailija
Gil-nimisiä henkilöitä > Gil taiteilijanimenä

Gil, oik. Gilberto Alves (s. 1950), brasilialainen jalkapalloilija
Gil, oik. Gilberto Ribeiro Gonçalves (s. 1980), brasilialainen jalkapalloilija.
Gil, oik. José Gildeixon Clemente de Paiva (1987–2016), brasilialainen jalkapalloilija
Gil Dennic, oik. Olavi Linnus (1914–2000), suomalainen kirjailija, sanoittaja ja elokuvakäsikirjoittaja
Gil-nimisiä henkilöitä > Kuvitteellisia henkilöiltä

Gil-galad, haltiakuningas J. R. R. Tolkienin fantasiamaailmassa, Ereinion Fingonin poika
Gil Grissom, kuvitteellinen henkilö televisiosarjassa C.S.I.
Gil Gunderson, kuvitteellinen henkilö televisiosarjasta Simpsonit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gil”, voi hakea sivunnimihaulla, laajalla sivunnimihaulla tai tekstihaulla.
Rebecca Kindstedt

Rebecca Kindstedt (s. 21. tammikuuta 1997) on suomalainen jalkapalloilija, pelipaikaltaan puolustaja. Hän on edustanut Liigassa Helsingin Jalkapalloklubia kausina 2016–2018, espoolaista FC Honkaa kausina 2019–2021 ja PK-35 Vantaata kaudesta 2022 alkaen. Ennen kauden 2022 alkua hän on pelannut Liigassa 71 ottelua ja tehnyt niissä neljä maalia.
Kindstedt on pelannut Suomen nuorisomaajoukkueissa.
Gillian Kearney

| Gillian Kearney> Henkilötiedot |
| --- | --- |
Syntynyt: 9. toukokuuta 1972 Liverpool, Englanti, Yhdistynyt kuningaskunta
Ammatti:  näyttelijä
Puoliso:  Eddie Foo
Lapset:  1
Näyttelijä
Aktiivisena:  1986–
Merkittävät roolit:  Brookside (1986–1989) Hävytöntä (2005–2007) Casualty (2008–2010) Emmerdale (2015–2017)
Aiheesta muualla
IMDb
Gillian Louise Kearney (s. 9. toukokuuta 1972 Liverpool, Englanti) on englantilainen näyttelijä, joka tuli tunnetuksi teini-ikäisenä roolistaan Debbie McGranth'na vuosina 1986–1989 Channel 4:n saippuasarjassa Brookside ja sen spin-off-sarjasta Damon and Debbie.
Myöhempiä Kearneyn tunnettuja rooleja ovat muun muassa Jessica Harrison BBC:n sairaalasarjassa Casualty sekä Emma Barton ITV:n saippuasarjassa Emmerdale. Hän sai paljon tunnustusta ja kiitosta psykopaattisia piirteitä omaavan Emma Bartonin, yhden sarjan korkeimman profiilin hahmon, roolityöstä.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1989 | Shirley Valentine | nuori-Shirley |  |
| 2003 | Homecoming | Dushuri | lyhytelokuva |
| 2006 | The Other Half | Holly Lamanuzzi |  |
| 2006 | The Lives of Saints | Christella |  |
| 2006 | London to Brighton | Kelly's next door neighbour | poisleikattu rooli |
| 2013 | Harrigan | Bridie Wheland |  |
| 2013 | Breakthrough | Judith | lyhytelokuva |
| 2014 | Sealed with a Kiss | Ginny | lyhytelokuva |
Filmografia > Televisiosarjat

| Vuosi | Sarja | Rooli | Kanava | Huomioita |
| --- | --- | --- | --- | --- |
| 1986–1989 | Brookside | Debbie McGrath | Channel 4 | päärooli |
| 1987 | Damon and Debbie | Debbie McGrath | Channel 4 | 5 jaksoa, minisarja |
| 1990 | The Final Frame | Cassy |  Kinesis Films for Channel 4 | TV-elokuva |
| 1991 | Waterfront Beat | Helen | BBC One | 6 jaksoa |
| 1991 | Casualty | Mandy | BBC1 | 1 jakso |
| 1995 | Men of the World | Jenny | BBC One | 1 jakso |
| 1996 | The Tide of Life | Emily Kennedy | ITV | minisarja |
| 1996 | Sydämen asialla | Susan Watkins | ITV | 1 jakso |
| 1997 | The Ruby Ring | Elizabeth Langley | Showtime | TV-elokuva |
| 1998 | Hetty ratkaisee | Debra Woolmer | BBC One | 1 jakso |
| 1998 | Liverpool 1 | Julie Callaghan | BBC One | 5 jaksoa |
| 1998 | The Things You Do for Love | nuori-Joan |  | TV-elokuva |
| 1999 | Sex, Chips & Rock n' Roll | Ellie Brookes | BBC One | minisarja |
| 2000 | Black Cab | Phil | BBC Two | 1 jakso |
| 2000 | Hope and Glory | Kitty Burton | BBC One | 10 jaksoa |
| 2000 | In His Life: The John Lennon Story | Cynthia Lennon | NBC | TV-elokuva |
| 2001 | Murha mielessä | Catrin Palmer | BBC One | 1 jakso |
| 2001 | Midsomerin murhat | konstaapeli Jay Nash | ITV | 1 jakso |
| 2001–2002 | Clocking Off | Lynne Watson | BBC One | 2 jaksoa |
| 2002 | The Real Jane Austen | Jane Austen | BBC Two | TV-dokumentti |
| 2002–2003 | The Forsyte Saga | June Forsyte | ITV | minisarja |
| 2003 | Blue Murder | Lesley Tulley | ITV | 2 jaksoa |
| 2003 | Sweet Medicine | Tri. Deborah Sweet | ITV |  |
| 2005 | Sydän paikallaan | Maria | ITV | 1 jaksi |
| 2005–2007 | Hävytöntä | Sue Garland | Channel 4 | 12 jaksoa |
| 2007 | Trial & Retribution | Gina Casper | ITV | 1 jakso |
| 2007 | Lilies | Miss Bird | BBC One | 1 jakso |
| 2008 | Uhka menneisyydestä | Valerie Irwin | ITV | 1 jakso |
| 2008–2010 | Casualty | Jessica Harrison | BBC One | 93 jaksoa |
| 2011 | Justice | Louise Scanlon | BBC One |  |
| 2012 | Hiljainen todistaja | rikoskomisario Bridges | BBC One | 2 jaksoa |
| 2013 | Moving On | Danielle | BBC One | 1 jakso |
| 2014 | Suspects | Tamsin Shaffer | Channel 5 | 4 jaksoa |
| 2015–2017 | Emmerdale | Emma Barton | ITV | päärooli |
Aiheesta muualla

Gillian Kearney Internet Movie Databasessa. (englanniksi)
Reid Scott

Reid Scott vuonna 2014
Reid Scott (s. 19. marraskuuta 1977 Albany, New York) on yhdysvaltalainen näyttelijä. Parhaiten hänet tunnetaan roolistaan televisiosarjasta Rouva varapresidentti.
Tämän lisäksi hänet tunnetaan roolistaan Brendan Dorffina televisiosarjassa My Boys. Hän on myös esiintynyt monessa televisiomainoksessa, saippuasarjassa All My Children ja off-Broadway-näytelmässä Cargo. Lisäksi hänet tunnetaan elokuvasta Amusement (2009).
Aiheesta muualla

Reid Scott Internet Movie Databasessa. (englanniksi)
Reidar Carlsen

| Reidar Carlsen |
| --- | --- |
 Carlsen vuonna 1955.
Norjan kalastusministeri
 Gerhardsenin II hallitus 1. heinäkuuta 1946 – 19. marraskuuta 1951  
Edeltäjä:  virka perustettu
Seuraaja:  Peder Holt
Salkuton ministeri kauppaministeriössä
 Gerhardsenin II hallitus 5. marraskuuta 1945 – 1. heinäkuuta 1946  
Suurkäräjäedustaja
 Nordlandin vaalipiiri 1945–1961  
Henkilötiedot
Syntynyt: 1. heinäkuuta 1908 Bodø, Norja
Kuollut: 2. toukokuuta 1987 (78 vuotta) Oslo, Norja
Tiedot
Puolue:  Työväenpuolue
Kunnianosoitukset:  Pyhän Olavin ritarikunta (1968)
Reidar Carlsen (1. heinäkuuta 1908 Bodø – 2. toukokuuta 1987 Oslo) oli norjalainen työväenpuolueen poliitikko. Hän istui suurkäräjillä 1945–1961 ja toimi Norjan kalastusministerinä 1946–1951.
Aiheesta muualla

Kuvia tai muita tiedostoja aiheesta Reidar Carlsen Wikimedia Commonsissa
Reidar Carlsen Norjan suurkäräjien verkkosivuilla (norjaksi)
Gorgonops

| Gorgonops |
| --- | --- |
 Gorgonops whaitsi 
 Permikausi Wuchiaping-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Alalahko::  †Gorgonopsia
Heimo::  †Gorgonopsidae
Suku::  †Gorgonops  Owen, 1876
Synonyymit
 Chiwetasaurus Haughton, 1926 Leptotrachelus Watson, 1921 Pachyrhinos Broili & Schroeder, 1934 Scymnognathus Broom, 1911 
Lajit
 †G. torvus Owen, 1876  †G. longifrons Haughton 1915  †G. whaitsi Broom, 1912  ?†G. dixeyi Haughton, 1926  ?†G. kaiseri Broili & Schroeder, 1934  ?†G. eupachygnathus Watson, 1921 
Katso myös
   Gorgonops Commonsissa 
Infobox OKNimi-testi OK: 
Gorgonops (nimen merkitys: ”gorgonkasvo”) on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella. Sukuun kuuluu nykykäsityksen mukaan kuusi lajia, mutta niistä vain yksi, Gorgonops torvus, tunnetaan hyvin. Tämän lisäksi se on ensimmäisiä tieteelle kuvattuja nisäkkäitä edeltäneitä terapsideja. Gorgonopsin fossiileja on löydetty Afrikasta, erityisesti Etelä-Afrikasta.
Ominaisuudet

Gorgonops oli keskikokoinen Gorgonopsian jäsen; se oli 1,2 metriä pitkä, ja sen kallon pituus on noin 22 cm. Gorgonopsilla oli muiden Gorgonopsian jäsenten tavoin pitkät ns. sapelihampaat. Jotkut tutkijat ovat väittäneet Gogonopsin olleen tasalämpöinen, mutta teoriaa ei ole kyetty todistamaan.[lähde? ]
Saaliit

Gorgonops saalisti todennäköisesti dikynodontteja ja matelijoita, joiden kanssa se jakoi elinympäristönsä. Kivettyneistä ulosteista koproliiteistä, jota ovat todennäköisesti Gorgonopsin tai Aelurognathusin jäljiltä, on löydetty eläinten jäänteitä, jotka mitä todennäköisimmin kuuluvat nopeasti kasvaneille dikynodonteille ja hitaasti kasvaneille matelijoille.
Gorgonops whaitsiin kallo
George Armstrong

George Edward ”Chief” Armstrong (6. heinäkuuta 1930 Skead, Ontario – 24. tammikuuta 2021) oli kanadalainen ammattilaisjääkiekkoilija, joka edusti koko NHL-uransa Toronto Maple Leafsia. Hän voitti kapteenina neljä Stanley Cupia, ja hänet valittiin uran jälkeen Hockey Hall of Fameen.